Nuo 2018 m. įsigaliojo nauja ekstremaliųjų situacijų prevencijos vykdymo tvarka. Vadovaudamasis LRV nutarimu patvirtintu Ekstremaliųjų situacijų prevencijos vykdymo tvarkos aprašu Savivaldybės administracijos direktorius vykdo savivaldybės teritorijoje esančių ūkio subjektų ir kitų įstaigų, kurių Klaipėdoje yra 140, ekstremaliųjų situacijų prevencijos priežiūrą. Visi šie 140 ūkio subjektų ir kitų įstaigų privalo per I metų ketvirtį pateikti ataskaitas apie praėjusių metų prevencijos priemonių plano vykdymą. Pagal Priešgaisrinės apsaugos ir gelbėjimo departamento direktoriaus nustatytą tvarką ir kriterijus apibendrintą informaciją apie savivaldybės teritorijoje esančių ūkio subjektų ir kitų įstaigų pasirengimą reaguoti į ekstremaliąsias situacijas projektas teikiamas Savivaldybės ekstremalių situacijų komisijai. ESK iki einamų metų I ketvirčio pabaigos turi aptarti ekstremaliųjų situacijų prevencijos vykdymą. Atlikusi vertinimą, ESK teikia siūlymus ūkio subjektams ir kitoms įstaigoms dėl pasirengimo reaguoti į ekstremaliąsias situacijas gerinimo. Vėliau tai bus įforminta protokolu ir paskelbta savivaldybės interneto svetainėje. Beje, ši tvarka netaikoma pavojingiesiems objektams (AB „Klaipėdos nafta“, SGD terminalas, AB „KLASCO“, KJKK „Bega“, UAB „ Krovinių terminalas“).

Kadangi ūkio subjektų ir kitų įstaigų savivaldybės teritorijoje yra 140, kiekvienos atskirai fiziškai nepajėgūs išnagrinėti. Padarėme apžvalgą pagal grupes: ikimokyklinės įstaigos (47), mokyklos (39), medicinos įstaigos (16), kitos mokymo įstaigos (20) ir kiti ūkio subjektai (18).

|  |  |  |  |  |  |  |
| --- | --- | --- | --- | --- | --- | --- |
| Grupės | Ataskaitos pateikimas | Kriterijų nustatymas | Numatytos priemonės ekstr. situacijoms išvengti, padariniams sumažinti | Mokymai darbo vietoje | Pratybos | Valdymo planai |
| Ikimokyklinės įstaigos | Pateikė – 47  Nepateikė – 0 | Nustatė – 38  Nenustatė – 8 | Numatė – 46  Nenumatė – 0 | Pravedė – 46  Nepravedė – 0 | Vykdė – 44  Nevykdė – 2 | Parengė – 46  Neparengė – 0 |
| Mokyklos | Pateikė – 39  Nepateikė – 0 | Nustatė – 30  Nenustatė – 4 | Numatė – 34  Nenumatė – 0 | Pravedė – 34  Nepravedė – 0 | Vykdė – 34  Nevykdė – 0 | Parengė – 34  Neparengė – 0 |
| Medicinos įstaigos | Pateikė – 16 Nepateikė – 0 | Nustatė – 14  Nenustatė – 0 | Numatė – 14  Nenumatė – 0 | Pravedė – 14  Nepravedė – 0 | Vykdė – 14  Nevykdė – 0 | Parengė – 14  Neparengė – 0 |
| Kitos mokymo įstaigos | Pateikė – 20  Nepateikė – 0 | Nustatė – 15  Nenustatė – 3 | Numatė – 18  Nenumatė – 0 | Pravedė – 18  Nepravedė – 0 | Vykdė – 18  Nevykdė - 0 | Parengė – 18  Neparengė – 0 |
| Ūkio subjektai | Pateikė – 47  Nepateikė – 0 | Nustatė – 38  Nenustatė – 8 | Numatė – 46  Nenumatė – 0 | Pravedė – 46  Nepravedė – 0 | Vykdė – 44  Nevykdė – 2 | Parengė – 46  Neparengė – 0 |

Didžiausia problema – pratybos ir kriterijų nustatymas. 2018 metai buvo pirmieji po naujos tvarkos nustatymo, todėl dalis įstaigų nesužiūrėjo šio pasikeitimo ir padarė pagal seną tvarką. Pratybos visada sunkiai sekasi, dažnai motyvuojant laiko stoka.